ახმადულინა, ბელა - ვიკიპედია

# ახმადულინა, ბელა

### ვიკიპედიიდან

ბელა (იზაბელა) ახატის ასული ახმადულინა (რუს. Белла Ахатовна Ахмадулина) (* 10 აპრილი, 1937, მოსკოვი), რუსი პოეტი.

## [რედაქტირება] ბიოგრაფია

1960 წელს დაამთავრა მ. გორკის სახელობის ლიტერატურის ინსტიტუტი. ლექსებს ბეჭდავს 1955 წლიდან. პირველი კრებული "სიმი" 1962 წელს გამოსცა. ლირიკული ლექსების გარდა ავტორია პიემების, მოთხრობების, ნარკვევების, ლიტერატურული პორტრეტებისა და ესეებისა. ახმადულინას შემოქმედებაში დიდი ადგილი უკავია მხატვრულ თარგმანს. მანპირველმა წარუდგინა რუსულენოვან მკითხველს ანა კალანდაძე და პირველმა დაარღვია გალაკტიონის უფერულ თარგმანთა სტერეოტიპი და რუსულად ააჟღერა მისი შედევრები. მანვე შესანიშნავად თარგმნა ნ. ბარათაშვილის, ტ. ტაბიძის, ს. ჩიქოვანის, კ. კალაძის, ი. აბაშიძის, გ. აბაშიძის, ი. ნონეშვილის, ა. სულაკაურის, მ. ქვლივიძის, თ. ჭილაძის, ო. ჭილაძის, მ. ფოცხიშვილის, ი. ორჯონიკიძის, აგრეთვე აფხაზი მწერლების: ბ. შინქუბას და ვ. თარბას ნაწარმოებები.

საქართველოს განსაკუთრებული ადგილი უჭირავს ახმადულინას შემოქმედებაში მისი ნაწარმოებების მნიშვნელოვანი ნაწილი საქართველოსადმია მიძღვნილი. წლების მანძილზე ახმადულინას ლექსები პირველად ჟურნალ "ლიტერატურნაია გრუზიაში" იბეჭდებოდა. საქართველოშივე, გამომკცემლობა "მერანში" გამოვიდა პოეტის ყველაზე ვრცელი კრებულები "სიზმრები საქართველოზე" (1977, 1979), რომლებიც მოიცავებ მანამდე გამოქვეყნებულ სხვადასხვა ჟანრის (ლექსები, პოემები, თარგმანები, პროზა, წერილები) ნაწარმოებებს და პირველ პუბლიკაციებსაც (რედაქტორ-შემდგენელი გ. მარგველაშვილი).

10// წლიდან ახმადულინა ამერიკის ხელოვნებისა და ლიტერატურის აკადმიის საპატიო წევრია. 1989 წელს მიენიჭა სსრკ სახელმწიფო პრემია. საერთაშორისო "ტრიუმფის პრიზის" ლაურეატი (1993).

Retrieved from "http://ka.wikipedia.org../../../%E1%83%90/%E1%83%AE/%E1%83%9B/%E1%83%90%E1%83%AE%E1%83%9B%E1%83%90%E1%83%93%E1%83%A3%E1%83%9A%E1%83%98%E1%83%9C%E1%83%90%2C_%E1%83%91%E1%83%94%E1%83%9A%E1%83%90.html"

კატეგორიები: რუსები | რუსი პოეტები | დაბადებული 1937

##### Views

- სტატია
- განხილვა
- მიმდინარე შესწორება

##### ძიება

##### სხვა ენებზე

- Български
- English
- Italiano
- Polski
- Русский
- Українська